SHERLOCK HOLMES ÉS DOKTOR WATSON

Arthur Conan Doyle skót író és orvos szereplője, Sherlock Holmes 1887-ben jelent meg először a könyvek lapjain. A detektív a megfigyelőképességéről és a logikájáról lett híres. Kalandjai többségét barátja, Doktor John Watson meséli el.

Kelemen Tamás meséjében a jól ismert páros jelenik meg, de furcsa alakban: mint báb és bábos. Erre magyarázat lehet, hogy Sherlock Holmes történeteit is Doktor Watson elmondásából ismerjük, ahogy a bábot is a bábos mozgatja a háttérből.

A maffia egy szervezett bűnözői csoport, tagjai a maffiózók.

Kis csoportokban ötletelve, egészítsétek ki a történetet a fantáziátok segítségével!

Vajon mi történt Bogi macskájával?

Hogyan keveredett Bogi macskája a maffia terveibe?

Mi lehetett a maffia akciója az angol királynő ellen?

Hogyan akadályozta meg a maffia terveit Sherlock és Watson?

Hogyan találta meg Sherlock és Watson a macskát?

A csoportok sorra meséljék el a többieknek a maguk történet-változatát!